Nafarroako Parlamentuko Mahaiak, 2018ko martxoaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Fanny Cecilia Carrillo Suárez andreak aurkeztutako galdera, Konstituzio Auzitegiak Nafarroan bizi diren herritar guztiei osasun-laguntza bermatzen dien foru legea deuseztatu izanaren ondorioz Eskubide Sozialetako Departamentuak hartuko dituen neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko martxoaren 5ean

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Fanny Carrillo Suárez andreak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuko Eskubide Sozialetako lehendakariordeak hurrengo Osoko Bilkuran ahoz erantzun dezan.

Konstituzio Auzitegiak Nafarroan bizi diren herritar guztiei osasun-laguntza bermatzen dien foru legea deuseztatu izanak urratu egiten du pertsona guztiek duten eskubide bat. Eskubide Sozialetako Departamentuak zer neurri zehatz hartuko ditu horren aurrean?

Iruñean, 2018ko martxoaren 1ean

Foru parlamentaria: Fanny Carrillo Suárez